**ՀԻՄՆԱՎՈՐՈՒՄ  
«ԱԲՈՎՅԱՆ ՀԱՄԱՅՆՔԻ ՏԱՐԱԾԱԿԱՆ ՊԼԱՆԱՎՈՐՄԱՆ ՓԱՍՏԱԹՂԹԵՐԻ ՆԱԽԱԳԾՈՒՄ 07-011-0361-0324 ԿԱԴԱՍՏՐԱՅԻՆ ԾԱԾԿԱԳՐՈՎ 1,05234 ՀԵԿՏԱՐ ՄԱԿԵՐԵՍՈՎ ՀՈՂԱՄԱՍԻ ՄԱՍՈՎ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Ավագանու որոշման նախագիծը կազմվել է Հողային օրենսգրքի 3-րդ և 7-րդ հոդվածների, «Տեղական ինքնակառավարման մասին» օրենքի 18-րդ հոդվածի 1-ին մասի 29-րդ կետի, «Քաղաքաշինության մասին» օրենքի 143-րդ հոդվածի 5-րդ մասի, Հայաստանի Հանրապետության կառավարության 2011 թվականի դեկտեմբերի 29-ի N 1920-Ն որոշմամբ հաստատված կարգի 59-րդ, 60-րդ և 64-րդ կետերի պահանջների համաձայն։

ՀՀ Կոտայքի մարզի Աբովյան համայնքի Առինջ գյուղում գտնվող, իրավաբանական անձի սեփականություն հանդիսացող 07-011-0361-0324 կադաստրային ծածկագրով 1,05234 հեկտար մակերեսով հողամասը համաձայն պետական գրանցման հանդիսանում է բնակավայրերի նպատակային նշանակության հասարակական կառուցապատման հողամաս (10.10.2024 թվականի N 11102024-07-0045 վկայական): Հողամասի սեփականատերը դիմել է համայնքապետարան և ցանկանում է հողամասի գործառնական նշանակությունը սահմանված կարգով փոփոխել բնակելի կառուցապատման հողամասի և փոփոխել հողամասի գոտևորումը՝ կառուցապատման համար սահմանել բարձրահարկ բնակելի կառուցապատման գոտի 23 վերգետնյա հարկի կառուցման հնարավորությամբ։ Հողամասը գտնվում է Առինջ գյուղի հարավային մասում և սահմանակից է Երևան քաղաքին։ Հողամասի սեփականատերը ցանկանում է սահմանված կարգով կառուցել բազմաբնակարան բնակելի շենք:

Փոփոխության առաջարկը սահմանված կարգով ներկայացվել է լիազոր մարմնին, որի վերաբերյալ Հայաստանի Հանրապետության համայնքների քաղաքաշինական ծրագրային փաստաթղթերի մշակման աշխատանքները համակարգող միջգերատեսչական հանձնաժողովը 2025 թվականի հունիսի 26-ին տվել է N 2/փ-207 դրական եզրակացությունը։

Ելնելով վերոգրյալից առաջարկում եմ Աբովյան համայնքի Առինջ գյուղի Պ. Սևակի թաղամասի 17-րդ փողոցի 41 հասցեում գտնվող 07-011-0361-0324 կադաստրային ծածկագրով 1,05234 հեկտար մակերեսով բնակավայրերի նպատակային նշանակության հասարակական կառուցապատման հողամասի մասով համայնքի տարածական պլանավորման փաստաթղթերի նախագծի Առինջ գյուղի գոտևորման հատակագծում և տեքստային մասում կատարել փոփոխություն՝ սահմանված  բնակչության սոցիալական սպասարկման և առևտրի գոտին փոփոխել բարձրահարկ բնակելի կառուցապատման գոտու՝ ԲՆԿԳ-4, 23 վերգետնյա հարկ առավելագույն հարկայնությամբ։:

«Աբովյան hամայնքի տարածական պլանավորման փաստաթղթերի նախագծում 07-011-0361-0324 կադաստրային ծածկագրով 1,05234 հեկտար մակերեսով հողամասի գոտևորման փոփոխություն կատարելու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։

***ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ***